# តើកម្មវិធីពិនិត្យរកមើលជំងឺមហារីកសួតថ្នាក់ជាតិជាអ្វី?

ចាប់ពីខែកក្កដា ឆ្នាំ 2025 តទៅ អ្នកដែលមានសិទ្ធិទទួលក្នុងប្រទេសអូស្ត្រាលីនឹងអាចចូលរួម ក្នុងការពិនិត្យរកមើលជំងឺមហារីកសួត តាមរយៈកម្មវិធីពិនិត្យរកមើលជំងឺមហារីកសួតថ្នាក់ជាតិ។[[1]](#footnote-2)

ការពិនិត្យគឺជាវិធីមួយក្នុងការស្វែងរកសញ្ញានានានៃជំងឺមហារីកចំពោះអ្នកដែលមិនមានរោគសញ្ញាណាមួយ។ គោលដៅគឺដើម្បីរកជំងឺមហារីកនៅដំណាក់កាលដំបូង ដែលវាងាយស្រួលក្នុងការព្យាបាល។

ការពិនិត្យរកមើលជំងឺមហារីកសួត ប្រើការស្កេន CT ដូសកម្រិតទាប ដើម្បីរកមើលដុំតូចៗ ហៅថា ដុំពកតូចៗ។

ការពិនិត្យរកមើលមហារីកសួតអាចរកឃើញ 70% នៃជំងឺមហារីកសួតនៅដំណាក់កាលដំបូងរបស់វា មុនពេលមានរោគសញ្ញាណាមួយ និងនៅពេលដែលការព្យាបាលមានប្រសិទ្ធភាពបំផុត។[[2]](#footnote-3),[[3]](#footnote-4)

## សិទ្ធិទទួលបាន

អ្នកមានសិទ្ធិទទួលបានកម្មវិធីនេះ ប្រសិនបើអ្នកបំពេញតាមលក្ខណៈវិនិច្ឆ័យទាំងអស់ខាងក្រោម៖

|  |
| --- |
| រូបតំណាងមនុស្សចាស់  **មានអាយុពី 50 ទៅ 70 ឆ្នាំ**  និង  រូបតំណាងសួត  **មិនមានរោគសញ្ញា ឬសញ្ញានានាដែលបង្ហាញថាកើតមហារីកសួត** (ឧទាហរណ៍ ក្អកជាប់រហូតមិនអាចពន្យល់បាន ក្អកមានឈាម ដង្ហើមខ្លីដោយគ្មានមូលហេតុ)  និង  រូបតំណាងប្រអប់បារី  **ជក់បារី ឬមានប្រវត្តិជក់បារី** (ផ្តាច់បារីក្នុងរយៈពេល 10 ឆ្នាំ)  និង  រូបតំណាងប្រតិទិន  **មានប្រវត្តិជក់បារីយ៉ាងហោចណាស់ 30 កញ្ចប់ឆ្នាំ** (ឧទាហរណ៍ មួយកញ្ចប់ក្នុងមួយថ្ងៃអស់រយៈពេល 30 ឆ្នាំ ឬ 2 កញ្ចប់ក្នុងមួយថ្ងៃអស់រយៈពេល 15 ឆ្នាំ) |

ដើម្បីមើលថាតើអ្នកមានសិទ្ធិទទួលការចូលរួមក្នុងកម្មវិធីឬអត់ វេជ្ជបណ្ឌិតរបស់អ្នកនឹងសួរអ្នកឱ្យពិភាក្សាអំពីប្រវត្តិ  
នៃការជក់បារីរបស់ដើម្បីស្វែងរក 'ឆ្នាំកញ្ចប់' របស់អ្នក។ 'ឆ្នាំកញ្ចប់' គឺជាវិធីមួយដើម្បីពណនាពីចំនួនបារីដែលមនុស្ស  
ម្នាក់បានជក់តាមពេលវេលា។

30 ឆ្នាំកញ្ចប់ គឺដូចគ្នានឹងការជក់បារីមួយកញ្ចប់ដែលមាន 20 បារីក្នុងមួយថ្ងៃសម្រាប់រយៈពេល 30 ឆ្នាំ។ អ្នកប្រហែល  
ជាមិនអាចចាំបានច្បាស់ទេ ដូច្នេះវេជ្ជបណ្ឌិតរបស់អ្នកអាចជួយអ្នកក្នុងការពិចារណាពីឆ្នាំកញ្ចប់របស់អ្នក ដោយផ្អែក  
លើការប៉ាន់ប្រមាណនៃចំនួនបារីដែលអ្នកបានជក់បារី និងរយៈពេលប៉ុន្មានឆ្នាំ។ វាមានសារៈសំខាន់ណាស់ក្នុង  
ការចែករំលែកវាជាមួយវេជ្ជបណ្ឌិតរបស់អ្នក ដើម្បីជួយរកឱ្យឃើញថាតើអ្នកមានសិទ្ធិទទួលបានការពិនិត្យឬអត់។ ការគណនាឆ្នាំកញ្ចប់គឺជា 'វិទ្យាសាស្រ្តមិនល្អឥតខ្ចោះ' ហើយអ្នកផ្តល់សេវាថែទាំសុខភាពគួរតែប្រើការវិនិច្ឆ័យគ្លីនិក និងការប៉ាន់ប្រមាណដ៏ល្អបំផុតដើម្បីគណនាឆ្នាំកញ្ចប់ជក់បារីនៅពេលកំណត់សិទ្ធិទទួលបាននៃកម្មវិធី។

នៅពេលដែលបុគ្គលម្នាក់កំពុងចូលរួមក្នុងកម្មវិធីនេះ លក្ខណៈវិនិច្ឆ័យនៃសិទ្ធិទទួលបានលើប្រវត្តិនៃការជក់បារីរបស់  
ពួកគេមិនចាំបាច់ត្រូវការវាយតម្លៃឡើងវិញនោះទេ។

## តើខ្ញុំត្រូវធ្វើអ្វីខ្លះ?

1. ប្រសិនបើអ្នកគិតថាអ្នកអាចមានសិទ្ធិទទួល សូមពិគ្រោះជាមួយវេជ្ជបណ្ឌិតដែលនឹងវាយតម្លៃសិទ្ធិទទួលរបស់អ្នក។ អ្នកនឹងត្រូវការការបញ្ជូនបន្តសម្រាប់ការស្កេន។ ថ្លៃឈ្នួលការប្រឹក្សាអាចនឹងត្រូវអនុវត្ត ប្រសិនបើវេជ្ជបណ្ឌិតរបស់  
   អ្នកមិនគិតថ្លៃព្យាបាលផ្ទាល់ពីរដ្ឋទេ។ ការស្កេនគឺមិនគិតថ្លៃទេ ដែលគ្របដណ្តប់ដោយ Medicare។
2. ប្រសិនបើអ្នកគិតថានរណាម្នាក់ដែលអ្នកស្គាល់អាចមានសិទ្ធិទទួល សូមលើកទឹកចិត្តពួកគេឱ្យនិយាយជាមួយវេជ្ជបណ្ឌិតរបស់ពួកគេ។ នេះអាចជាមិត្តភក្តិ ឪពុកម្តាយ ជីដូនជីតា ឬសមាជិកគ្រួសារផ្សេងទៀត។ ពួកគេប្រហែលជាត្រូវការជំនួយបន្ថែមខ្លះ ដើម្បីនិយាយជាមួយវេជ្ជបណ្ឌិតរបស់ពួកគេ។
3. សួរវេជ្ជបណ្ឌិតរបស់អ្នកអំពីអត្ថប្រយោជន៍ និងគ្រោះថ្នាក់ដែលអាចកើតមានពីការពិនិត្យរកមើលជំងឺមហារីកសួត។ ពិភាក្សាអំពីចំណូលចិត្តរបស់អ្នកដើម្បីសម្រេចចិត្ត និងពិភាក្សាថាតើការពិនិត្យរកមើលជំងឺមហារីកសួត  
   វាត្រឹមត្រូវសម្រាប់អ្នកឬអត់។
4. វេជ្ជបណ្ឌិតរបស់អ្នកនឹងពិនិត្យមើលថាតើអ្នកសមស្របដើម្បីធ្វើស្កេន CT ដូសកម្រិតទាបឬអត់។ ប្រសិនបើអ្នក  
   មានបញ្ហាសុខភាពនាពេលថ្មីៗនេះ ការស្កេនប្រហែលជាមិនត្រឹមត្រូវសម្រាប់អ្នកនៅពេលនេះទេ។ ឧទាហរណ៍ ប្រសិនបើអ្នកបានធ្វើស្កេន CT ក្នុងរយៈពេល 12 ខែចុងក្រោយសម្រាប់បញ្ហាសុខភាពផ្សេងទៀត ឬប្រសិនបើ  
   អ្នកបានឆ្លងមេរោគ COVID-19 ក្នុងរយៈពេល 12 សប្តាហ៍ចុងក្រោយនេះ។
5. ប្រសិនបើអ្នកមានសិទ្ធិទទួល និងសមស្របសម្រាប់ការពិនិត្យ និងយល់ព្រមចូលរួមក្នុងការពិនិត្យរកមើលជំងឺមហារីក  
   សួត វេជ្ជបណ្ឌិតរបស់អ្នកនឹងបញ្ជូនបន្តអ្នកសម្រាប់ការស្កេន CT ដូសកម្រិតទាបដោយឥតគិតថ្លៃ ដែលគ្រប  
   ដណ្តប់ដោយ Medicare។
6. ដោយមានការយល់ព្រមពីអ្នក វេជ្ជបណ្ឌិតរបស់អ្នកនឹងចុះឈ្មោះអ្នកក្នុងបញ្ជីការពិនិត្យរកមើលជំងឺមហារីកថ្នាក់ជាតិ (NCSR)។ វានឹងគាំទ្រដល់ការពិនិត្យរកមើលជំងឺមហារីកសួតរបស់អ្នក ដោយផ្ញើការរម្លឹក និងលទ្ធផលរបស់អ្នកទៅ  
   វេជ្ជបណ្ឌិតរបស់អ្នក។ អ្នកនៅតែអាចចូលរួមក្នុងការពិនិត្យរកមើលជំងឺមហារីកសួត ប្រសិនបើអ្នកមិនចង់ចុះឈ្មោះ  
   ក្នុង NCSR ទេ។ ប៉ុន្តែអ្នកនឹងមិនទទួលបានការម្លឹក ឬការទំនាក់ទំនងណាមួយពី NCSR ទេ ប្រសិនបើអ្នកជ្រើស  
   រើសមិនចូលរួម។

## នៅពេលអ្នកមានការបញ្ជូនបន្តរបស់អ្នកសម្រាប់ការស្កេន CT ដូសកម្រិតទាប អ្នកនឹងត្រូវការ៖

* ពិនិត្យជាមួយវេជ្ជបណ្ឌិតរបស់អ្នក កន្លែងដែលការពិនិត្យរកមើលជំងឺមហារីកសួតត្រូវបានផ្តល់ជូន  
  នៅក្នុងតំបន់របស់អ្នក។
* កក់សម្រាប់ការស្កេនរបស់អ្នកនៅគ្លីនិកវិទ្យុសាស្ត្រក្នុងតំបន់ ឬទីកន្លែងរថយន្តពិនិត្យចល័ត (នៅតំបន់ជនបទ និងតំបន់ដាច់ស្រយាលមួយចំនួន)។ ការស្កេនរបស់អ្នកនឹងត្រូវបានគ្របដណ្តប់ដោយ Medicare។
* ទទួលបានការស្កេន CT ដូសកម្រិតទាបរបស់អ្នកដោយឥតគិតថ្លៃ។

## បន្ទាប់ពីការស្កេន CT ដូសកម្រិតទាបរបស់អ្នក អ្នកនឹងត្រូវការ៖

* ពិនិត្យមើលថាព័ត៌មានលម្អិតទំនាក់ទំនងរបស់អ្នកមានបច្ចុប្បន្នភាពនៅក្នុង NCSR។
* រកមើលលទ្ធផលរបស់អ្នក។ NCSR នឹងប្រាប់ឱ្យអ្នកដឹងពីអ្វីដែលត្រូវធ្វើបន្ទាប់។ នេះអាចជាការរម្លឹកមួយ (តាមសារជាអក្សរ ឬសំបុត្រ) ដើម្បីពិនិត្យក្នុងរយៈពេលពីរឆ្នាំ (ប្រសិនបើអ្នកត្រូវបានរកឃើញថាមាន  
  ហានិភ័យទាបខ្លាំង) ឬទៅជួបវេជ្ជបណ្ឌិតរបស់អ្នកវិញសម្រាប់លទ្ធផលរបស់អ្នក។
* ទៅជួបវេជ្ជបណ្ឌិតរបស់អ្នកសម្រាប់ការបញ្ជូនបន្ត CT ថ្មីមួយដើម្បីពិនិត្យម្តងទៀត បន្ទាប់ពីអ្នកទទួលបានការរម្លឹកពី NCSR។

ប្រសិនបើអ្នកមានសិទ្ធិទទួល អ្នកគួរតែពិនិត្យរៀងរាល់ពីរឆ្នាំម្តង រហូតដល់អាយុ 70 ឆ្នាំ។ ការពិនិត្យជាទៀងទាត់រៀង  
រាល់ពីរឆ្នាំម្តង គឺជាវិធីល្អបំផុតដើម្បីស្វែងរកជំងឺមហារីកសួតនៅដំណាក់កាលដំបូង នៅពេលដែលវាកាន់តែ  
ងាយស្រួលក្នុងការព្យាបាល។

វាជារឿងសំខាន់ដែលអ្នកត្រូវធ្វើការពិនិត្យរកមើលជំងឺមហារីកសួត បើទោះបីជាអ្នកមានអារម្មណ៍ល្អក៏ដោយ។

កម្មវិធីនេះផ្តោតលើអ្នកដែលមានហានិភ័យខ្ពស់បំផុតនៃជំងឺមហារីកសួត ប៉ុន្តែប្រសិនបើអ្នកមិនមាន  
សិទ្ធិទទួលនៅពេលនេះទេ អ្នកប្រហែលជានៅតែមានហានិភ័យ។

ប្រសិនបើអ្នកមិនមានសិទ្ធិទទួលបានកម្មវិធីនេះទេ ដោយសារអាយុរបស់អ្នក ឬប្រវត្តិនៃការជក់បារី អ្នកអាចមានសិទ្ធិ  
ទទួលនៅពេលអនាគត។ ពិនិត្យជាទៀងទាត់ជាមួយវេជ្ជបណ្ឌិតរបស់អ្នក ដើម្បីមើលថាតើអ្នកមានសិទ្ធិទទួលការពិនិ  
ត្យរកមើលជំងឺមហារីកសួតនៅក្រោមកម្មវិធីនេះដែរឬទេ។

វាជារឿងសំខាន់ក្នុងការទៅជួបវេជ្ជបណ្ឌិតរបស់អ្នក ប្រសិនបើអ្នកមានសញ្ញាថ្មី ឬរោគសញ្ញានានានៃជំងឺមហារីកសួត ដូចជា ក្អកមានឈាម ឬដង្ហើមខ្លីដោយគ្មានហេតុផល ទោះបីជាលទ្ធផលនៃការពិនិត្យរកមើលជំងឺមហារីកសួតចុងក្រោយរបស់  
អ្នកមានហានិភ័យទាបក៏ដោយ។

## តើវាដំណើរការទេ?

ការស្រាវជ្រាវលើការពិនិត្យរកមើលជំងឺមហារីកសួតពីសហរដ្ឋអាមេរិក និងអឺរ៉ុប បានបង្ហាញថា ជំងឺមហារីកសួតរហូតដល់ទៅ 70% ត្រូវបានរកឃើញនៅដំណាក់កាលដំបូង នៅពេលដែលវាងាយស្រួលព្យាបាល ឬមើលឱ្យជាសះស្បើយ។ 2,3

|  |  |
| --- | --- |
| ស្កេនកូដ QR សម្រាប់ព័ត៌មានបន្ថែមអំពីកម្មវិធីពិនិត្យរកមើលជំងឺមហារីកសួតថ្នាក់ជាតិ  សម្រាប់ព័ត៌មានបន្ថែមអំពីកម្មវិធីពិនិត្យរកមើលជំងឺមហារីកសួតថ្នាក់ជាតិ៖ [**www.health.gov.au/nlcsp**](http://www.health.gov.au/nlcsp) | សម្រាប់ជំនួយក្នុងការផ្តាច់បារី៖ [**www.quit.org.au**](http://www.quit.org.au) |

1. គណៈកម្មការប្រឹក្សាសេវាកម្មវេជ្ជសាស្រ្ត។ 1699 – កម្មវិធីពិនិត្យរកមើលជំងឺមហារីកសួតថ្នាក់ជាតិ ឯកសារសង្ខេបសាធារណៈ [អ៊ីនធឺណិត]។ ទីក្រុងឃែនប៊ើរ៉ា ប្រទេសអូស្ត្រាលី៖ ក្រសួងសុខាភិបាលនៃរដ្ឋាភិបាលអូស្ត្រាលី; ឆ្នាំ 2022 ខែកក្កដា [ដកស្រង់ ឆ្នាំ 2024 ខែមីនា 28]។ របាយការណ៍លេខ៖ 1699។ <https://www.msac.gov.au/applications/1699>។ [↑](#footnote-ref-2)
2. Aberle, D. et al។ ក្រុមការងារ​ស្រាវជ្រាវ​សាកល្បងក្នុងការ​ពិនិត្យ​​រកមើលជំងឺសួត​ថ្នាក់ជាតិ។ កាត់បន្ថយការស្លាប់នៃជំងឺមហារីកសួត ជាមួយនឹងការពិនិត្យដោយកុំព្យូទ័រថតរូបភាពកាំរស្មីអ៊ិចដូសកម្រិតទាប។ ទិន្នានុប្បវត្តិ New England Journal of Medicine 365, 395–409 (2011)។ [↑](#footnote-ref-3)
3. De Koning, HJ et al។ កាត់បន្ថយការស្លាប់ដោយសារជំងឺមហារីកសួត ជាមួយនឹងការពិនិត្យបរិមាណ CT នៅក្នុងការសាកល្បងដោយចៃដន្យ។ ទិន្នានុប្បវត្តិ New England Journal of Medicine 382, 503–513 (2020)។ [↑](#footnote-ref-4)